**Δελτίο Τύπου Δημοπρασίας Loudos Auctions**

Ο **Θάνος Λούδος** προσκαλεί το φιλότεχνο κοινό της Αθήνας να παρακολουθήσει και να συμμετέχει στη δημοπρασία που περιλαμβάνει μοναδικά έργα τέχνης, πολύτιμα ρολόγια και κοσμήματα, σπάνιες αντίκες, αντικείμενα γνωστών σχεδιαστών και συλλεκτικά βιβλία.

Το Σάββατο 3 Δεκεμβρίου στις 18:45 θα πραγματοποιηθεί η ζωντανή δημοπρασία του Οίκου Δημοπρασιών Loudos Auctions στο ξενοδοχείο Athens Gate (Λεωφόρος Συγγρού 10, 11742, Αθήνα) με παρουσία κοινού (ελεύθερη είσοδος – εγγραφές απο 17:45).

Στη δημοπρασία παρουσιάζονται μοναδικές ευκαιρίες για να εμπλουτίσουν οι συλλέκτες τις συλλογές τους, προτάσεις για τη δημιουργία νέων συλλογών και επιπλέον ευκαιρίες απόκτησης σπάνιων αντικειμένων σε λογικές τιμές και αξίες τις οποίες καθορίζει ο αγοραστής!

Θα δημοπρατηθούν 95 πρωτότυπα έργα τέχνης σημαντικών Ελλήνων και ξένων καλλιτεχνών, όπως Αλέξης Ακριθάκης, Γεώργιος Ζογγολόπουλος, Σπύρος Βασιλείου, Χρίστος Καράς, Παύλος Σάμιος, Δημήτρης Γέρος, Θεόδωρος Μανωλίδης, , Μποστ (Μποσταντζόγλου Χρύσανθος), Παύλος (Διονυσόπουλος), Χρύσα (Βαρδέα), Μανώλης Χάρος, Νικόλαος Λύτρας, Γεράσιμος Σκλάβος, Άγγελος (Παναγιώτου), Γεώργιος Μαυροΐδης, Jean Xceron, Στέφανος Δασκαλάκης, Κυριάκος Μορταράκος, Γιώργος Σταθόπουλος, Εδουάρδος Σακαγιάν, Τάσος Μαντζαβίνος, Γεώργιος Σικελιώτης, Γεώργιος Γκολφίνος, Κώστας Λούστας, Λουκάς Γεραλής, Βασίλειος Γερμενής, Άγγελος Γιαλλινάς, Σπυρίδων Σκαρβέλης, Αλέξανδρος Μπαρκόφ, Ειρήνη Ηλιοπούλου, Κωνσταντίνος Ξενάκης και άλλοι.

Επιπλέον θα δημοπρατηθούν έργα των Anatoly Zverev και Solomon Borisovich Nikritin με προέλευση την περίφημη συλλογή Γ. Κωστάκη, 2 έργα του Peter Kunz Opfersei και 2 του Hans Hinterreiter με προέλευση τη συλλογή της γκαλερί Ericson του Τάκη Ευσταθίου στη Νέα Υόρκη και 3 σπάνιες υπογεγραμμένες & αριθμημένες φωτογραφίες της Μέριλιν Μονρόε!

Στη δεύτερη κατηγορία περιλαμβάνονται 11 πολύτιμα και συλλεκτικά ρολόγια εκ των οποίων, 7 Rolex, 1 Vacheron Constantin, 2 Cartier και 1 Bvlgari με τιμές εκτίμησης από 5,000€ έως 85,000€. Υπέροχα κοσμήματα Λαλαούνη και κοσμήματα με πιστοποιητικά επιλεγμένα & ελεγμένα από τους ειδικούς του Loudos Auctions με πραγματικά πολύ χαμηλές τιμές εκκίνησης.

Στην τρίτη κατηγορία θα δημοπρατηθούν αντικείμενα γνωστών σχεδιαστών, όπως Hermès, Chanel, Gucci, Versace, Dupont, Tifanny.

Η τέταρτη κατηγορία περιλαμβάνει Φιλελληνικά, Οθωμανικά & Ασιατικά σπάνια αντικείμενα καθώς και επιλεγμένα συλλεκτικά αντικείμενα 19ου αιώνα τα οποία προτείνονται σε ελκυστικές τιμές εκτίμησης και σας περιμένουν να τα ανακαλύψετε!

Η δημοπρασία ολοκληρώνεται με την Αθηναϊκή συλλογή σπάνιων βιβλίων του συλλέκτη Τάκη Ευσταθίου με έμφαση την Ιαπωνία και το έργο του Λευκάδιου Χέρν, με βιβλία καλλιτεχνών, με υπογραφή και αφιέρωση, καθώς και συλλεκτικές εκδόσεις όπως Fendi by Karl Lagerfeld, Terry Richardson-Kibosh, Adore Madonna - Kenji Wakasugi.

Η έκθεση των αντικειμένων της δημοπρασίας πραγματοποιείται με ραντεβού στα γραφεία του Οίκου Δημοπρασιών, Λεωφόρος Βασιλέως Κωνσταντίνου 12, 11635, Αθήνα.

Τις παρακάτω ημέρες και ώρες:

Τριτη 22 Νοεμβρίου έως και Παρασκευή 2 Δεκεμβρίου
12:00 - 21:00 (προσέλευση κατόπιν ραντεβού)

Επιπλέον για πρώτη φορά μπορείτε να κλείσετε το προσωπικό σας “virtual viewing” μέσω Zoom, What’s up ή Viber χωρίς να χρειαστεί να επισκεφτείτε τον χώρο μας.

Εξερευνήστε το σύνολο των αντικειμένων της δημοπρασίας και τις πληροφορίες στο website του Loudos Auctions [www.loudos.gr](http://www.loudos.gr/) ή [κάνοντας κλίκ εδώ.](https://loudos.gr/el/project/live-auction-in-athens-autumn-2022/)

[Κατεβάστε τον κατάλογο σε μορφή PDF.](https://loudos.gr/wp-content/uploads/2022/11/Auction1006-Catalogue.pdf)

**Σχετικά με τον Οίκο Δημοπρασιών Loudos Auctions**
Ο Οίκος Δημοπρασιών Loudos Auctions εξειδικεύεται σε έργα τέχνης, αντίκες, πολύτιμα κοσμήματα & ρολόγια, αντικείμενα design & designer και σπάνια οθωμανικά, φιλελληνικά και ασιατικά αντικείμενα. Είμαστε ο μοναδικός Οίκος Δημοπρασιών στην Ελλάδα με γραφεία στην Αθήνα και τη Θεσσαλονίκη, η παρουσία μας στις δύο πόλεις μας δίνει τη δυνατότητα να σας παρέχουμε υψηλής ποιότητας υπηρεσίες καθώς και να παραλαμβάνουμε και να παραδίδουμε έργα τέχνης και αντικείμενα και στις δύο τοποθεσίες μας.

Εκτός από τη φυσική μας παρουσία, έχουμε μια ολοκληρωμένη και πολύ καλά εξοπλισμένη διαδικτυακή παρουσία, χρησιμοποιώντας την τελευταία λέξη της τεχνολογίας για τις δημοπρασίες, προσεγγίζοντας ευρύ φάσμα πελατών από την Ελλάδα και το εξωτερικό. Στόχος μας είναι να σας παρέχουμε την απόλυτη εμπειρία δημοπρασίας είτε είστε συλλέκτης, πωλητής ή κάποιος που απλά ενδιαφέρεται για τις δημοπρασίες.